Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρισμένης ονομασίας βάσει του άρθρου 17 ή του άρθρου 6 του εν λόγω κανονισμού

(2002/C 275/05)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρισμένη ονομασία: Parmigiano Reggiano.

2. Αρμόδια αρχή Ministero delle Politiche agricole e forestali Dipartimento della Qualità dei prodotti agroalimentari e dei servizi

Direzione Generale della Qualità dei prodotti agroalimentari e la tutela del consumatore

Via XX Settembre n. 20 I - 00187 Roma Τηλ. (39) 06 481 99 68 Φαξ (39) 06 42 01 31 26 e-mail: qtc3@politicheagricole.it

3. Τροποποιήσεις που ζητήθηκαν - Τίτλοι των προδιαγραφών:

[square ] ονομασία

>PIC FILE= "C_2002275EL.001402.TIF">

περιγραφή

[square ] γεωγραφική περιοχή

[square ] απόδειξη της προέλευσης

>PIC FILE= "C_2002275EL.001403.TIF">

μέθοδος παραγωγής

[square ] δεσμός με το γεωγραφικό περιβάλλον

>PIC FILE= "C_2002275EL.001404.TIF">

σήμανση

[square ] εθνικές απαιτήσεις

>PIC FILE= "C_2002275EL.001405.TIF">

άλλο

- Τροποποιήσεις:

Περιγραφή:

Το κεφάλι του τυριού έχει ύψος το λιγότερο 20 και το πολύ 26 εκατοστά, πράγμα που συνεπάγεται μια διακύμανση του βάρους το ελάχιστο του οποίου έχει καθοριστεί σε 30 κιλά.

Καταργήθηκε η δυνατότητα, η οποία εντούτοις δεν χρησιμοποιήθηκε σχεδόν ποτέ, να επαλείφεται εξωτερικά το κεφάλι του τυριού με λάδι, δεδομένου ότι η επεξεργασία αυτή συνιστούσε μόνο μειονέκτημα για την εμπορία του τυριού.

Μέθοδος παραγωγής:

Διευκρινίζεται ότι το χρησιμοποιούμενο γάλα είναι νωπό. Δεν μπορεί να υποστεί θερμικές επεξεργασίες ούτε να προστεθούν σε αυτό προσθετικά.

Οι επεξεργασίες που αφορούν το άρμεγμα, τη μέγιστη διάρκεια, τη διατήρηση και τη μερική αποκορύφωση του γάλακτος με μετάγγιση σε ανοικτές δεξαμενές, η προσθήκη γαλακτικών ζυμών που προέρχονται από την οξίνιση ορού προερχόμενου από το άρμεγμα της προηγουμένης, η πήξη του γάλακτος, η διαίρεση του τυροπήγματος και ο σχηματισμός των κεφαλιών έχουν καθιερωθεί σύμφωνα με τοπικές θεμιτές και πάγιες παραδοσιακές χρήσεις.

Σήμανση:

Η εξακρίβωση της καταγωγής γίνεται με σφραγίδα μελάνης η οποία συμπληρώνεται με μια πλάκα καζεΐνης που φέρει την ένδειξη Parmigiano Reggiano καθώς και με τους κωδικούς εξακρίβωσης του κεφαλιού του τυριού για να διασφαλιστεί με ακρίβεια ο εντοπισμός της προέλευσης του προϊόντος.

Η σήμανση επιλογής διασφαλίζεται από το Consorzio di tutela del Parmigiano Reggiano με ανεξίτηλη σήμανση όσον αφορά τις κατηγορίες επιλογής, αφού αυτό εξακριβωθεί από τον αναγνωρισμένο οργανισμό ελέγχου.

Άλλο - Κανονισμός σχετικά με τη διατροφή των βοοειδών:

Έχει καθοριστεί ο ακριβής κατάλογος των απαγορευμένων χορτονομών και υποπροϊόντων λαμβανομένων υπόψη των υφισταμένων σήμερα τεχνικών γνώσεων στον τομέα της διατροφής των ζώων.

Ο κανονισμός που αφορά τη διατροφή απλουστεύτηκε σε θέματα που δεν είχαν επίπτωση στο δεσμό με το έδαφος και κατέστη αυστηρότερος όσον αφορά την εφαρμογή του ενιαίου φαγητού (piatto unico) ως τεχνική χορήγησης των τροφών.

4. Ημερομηνία παραλαβής του πλήρους φακέλου: 13 Μαΐου 2002.